Nna Cabḥa, tesɛa di leɛmer-is 86 iseggasen, teɛac deg uxxam n baba-s am nettat am teqcicin n taddart, tettɛawan yemma-s di lceɣal n wexxam. Tella tettidir di taddart n Imeẓalen mi tesɛa 14 iseggasen di leɛmer-is tezweǧ ar taddart n Maɛmar, yuɣ-itt mmi-s n ɛemti-s, ɛacen 15 n snna ur sɛin ara dderya, llan i sin d imejuhad, yemmut tenɣat Fransa syen akin tuɣal-d s axxam-nsen teqqim azal n ɛamayen. Mi tefra tegrawla-nni i kmel yuɣ-itt mmi-s n ɛemmi-s deg uxxam deg useggas n 1963, tella tugar-it s 12 iseggasen, yella d agujil, baba-s yemmut yemma-s tɛawed zwaǧ, netta yeɛac ar laɛmum. Ɛacen akken azal n tlata n wagguren syen akin iruḥ ar Fransa yeqqim dinna azal n 14 n snna ur d-yusi ara, di tazwara-nni yella yettceyeɛ-asd, yuɣal yeḥbes, ass mi ɛeddan 14 iseggasen ɣef lɣerba-s yusa-d ar wexxam amzun akken kra ur yelli, mi iɛedda fell-as useggas iɛawed zwaǧ d temeṭṭut nniḍen, yesɛa akud-s rebɛa n dderya. Cabḥa tesɛa taqcict d weqcic, ɛacen deg yiwen uxxam, argaz-nsent yettaḥqar Cabḥa imi itt-ɣelb-it s 12 iseggasen yarna ixdem lxilaf ger-asent, d acu-t mi meqqrit warraw-is zweǧen yarna nettat tettaɣ lantrit n imjuhad ɣef wargaz-is amezwaru, syen akin tethena i lḥif teɛac yakan.